Bobo Dioulasso
Store norske leksikon,Geografi,Verdens geografi,Afrika,Burkina Fasos geografi
Bobo Dioulasso er en by i Burkina Faso, 329 kilometer sørvest for hovedstaden Ouagadougou, 445 meter over havet. Byen kjennetegnes av et fuktig og tørt tropisk klima med regnsesong fra mai til september. Bobo Dioulasso som er den nest største byen i Burkina Faso. Storbyområdet har 1 028 000 innbyggere (2018).
Byen er et viktig knutepunkt for samferdsel med jernbanelinje med forbindelse til blant annet Abidjan i Elfenbenskysten og hovedstaden Ouagadougou. Rundt fem kilometer fra sentrum ligger byens internasjonale lufthavn.På 2000-tallet har Bobo Dioulasso opplevd økonomisk vekst, og blir regnet som et viktig industri- og handelssenter i Burkina Faso. Blant de dominerende næringsveiene i byen er bomulls-, metall- og næringsmiddelindustri. Byen har også tre universiteter og flere statlige forskningsinstitutter. Les mer i Store norske leksikon Burkina Faso  Burkina Fasos geografi Burkina Fasos historie økonomi og næringsliv Burkina Faso Ouagadougou